open-index/open-wikipedia-markdown huggingface dataset:
Nauvoo, Illinois

**Nauvoo** é unha pequena cidade no condado de Hancock, no extremo oeste do estado de Illinois, Estados Unidos. Contaba cunha poboación de 1.071 habitantes, segundo o censo de 2007.
Nauvoo atrae a un gran número de visitantes cada ano por razón do seu legado histórico-relixioso, tanto para membros da Igrexa de Xesucristo dos Santos dos Últimos Días e outros grupos derivados do movemento dos Santos dos últimos Días, como tamén polo feito de ter sido unha das notables comunidades utópicas icarianas estadounidenses. A súa proximidade ó río Mississippi engádelle elementos naturais peculiares do estado de Illinois.

A cidade foi fundada por Joseph Smith, e nomeada por el do idioma hebreo Sefardí con ortografía anglosaxoa, palabra que provén do libro de Isaías 52:7, «Como de fermosos son sobre os montes ...!»

O aspecto relixioso que dominaba o pasado de Nauvoo perdeu ímpeto hoxe en día, agora é unha rexión primordialmente produtora de viño, tendo o viñedo máis antigo do estado. O código postal de Nauvoo é 62354.

## Historia 
O territorio que hoxe ocupa Nauvoo foi ocupado por unha colonia de indios das tribos de Fox e Sac chamada *Quashquema* até que foron trasladados pola Remoción India de 1824. O condado de Hancock foi creado no 1825 e organizado formalmente no 1829, once anos despois de que Illinois se fixese estado. Para ese ano o territorio tiña unhas poucas familias, maiormente granxeiros e trapeiros. No 1834 dous investidores, A. White e J. B. Teas, trazaron o pobo de Commerce nunha das revoltas do Río Misisipi, a unhas 53 millas (100&nbsp;km) ó norte de Quincy. Cara ao 1839, a vila decaeu sen poder atraer colonizadores, e só se construíron unhas poucas casas. Os plans de éxito comercial, baseados na localización do pobo, sendo un portal cara ós rápidos na área, fracasaron especialmente polo feito de que o lugar era un pantano malárico.

## Notas
Arnold Schwarzenegger

**Arnold Alois Schwarzenegger**, nado en Thal, Austria o 30 de xullo de 1947, é un fisicoculturista, actor, e político estadounidense de orixe austríaca. Schwarzenegger foi o 38º gobernador de California dende 2003 a 2011.

## Traxectoria 
Arnold Schwarzenegger comezou un adestramento de musculación con 15 anos. Gañou o título de Mr. Universe con 20 anos e gañou o Mr. Olympia sete veces. Schwarzenegger ficou como unha figura importante do culturismo e escribiu varios libros e artigos sobre esta práctica. Schwarzenegger acadou a fama internacional como unha icona dos filmes de acción de Hollywood. O seu primeiro grande éxito foi o filme épico *Conan o bárbaro* en 1982, cuxa recadación motivou unha secuela. Apareceu en gran número de filmes, como *Commando* (1985), *The Running Man* (1987), *Predator* (1987), *Twins* (1988), *Total Recall* (1990), *Kindergarten Cop* (1990) e *True Lies* (1994). Nos seus tempos de culturista era alcumado "Austrian Oak" (carballo austríaco) ou "Styrian Oak" (carballo de Estiria), "Arnie" na industria do cine, e "The Governator" cando comezou a facer carreira política.

Politicamente, Schwarzenegger pertence ao Partido Republicano, en representación do cal foi elixido Gobernador do estado de California en 2003 e reelixido en 2006. Porén, en 2020 e 2024 votou a Joe Biden e Kamala Harris (do Partido Demócrata) porque é un opositor do empresario e político Donald Trump.

## Vida persoal 
Estivo casado con Maria Shriver, sobriña de John F. Kennedy, que forma parte do máis prestante clan demócrata do país a pesar de que Schwarzenegger é do Partido Republicano. Xuntos tiveron 5 fillos. Divorciáronse no ano 2021.

## Filmografía 
[miniatura|160px|dereita|Estrela de Schwarzenegger no [Paseo da Fama de Hollywood]]

## Notas 
## Véxase tamén 
### Ligazóns externas 
* Ficha na IMDb
Cotiño

O topónimo **Cotiño** pode referirse a:

;En Galiza
***Cotiño**, lugar da parroquia de Antas, no concello da Lama;
***O Cotiño**, lugar da parroquia da Graña de Vilarente, no concello de Abadín;
***O Cotiño**, lugar da parroquia de Santa Cruz do Salto, no concello de Cabanas;
***O Cotiño**, lugar da parroquia das Achas, no concello da Cañiza;
***O Cotiño**, lugar da parroquia da Franqueira, no concello da Cañiza;
***O Cotiño**, lugar da parroquia de Luneda, no concello da Cañiza;
***O Cotiño**, lugar da parroquia de San Román de Montoxo, no concello de Cedeira;
***O Cotiño**, lugar da parroquia das Encrobas, no concello de Cerceda;
***O Cotiño**, lugar da parroquia de Rebordelo, no concello de Cerdedo-Cotobade;
***O Cotiño**, lugar da parroquia de Aciveiro, no concello de Forcarei;
***O Cotiño**, lugar da parroquia da Lama, no concello da Lama;
***O Cotiño**, lugar da parroquia de Dornelas, no concello de Mos;
***O Cotiño**, lugar da parroquia de San Xosé de Ribarteme, no concello das Neves;
***O Cotiño**, lugar da parroquia de Taboexa, no concello das Neves;
***O Cotiño**, lugar da parroquia de Veiga, no concello de Ortigueira;
***O Cotiño**, lugar da parroquia de Loxo, no concello de Touro;
***O Cotiño**, lugar da parroquia de Ollares, no concello de Vila de Cruces.

## Véxase tamén
### Outros artigos
***Cotiños**, lugar da parroquia de Maceira, no concello de Covelo;
***O Coutiño**, lugar da parroquia de Caxide, no concello de Parada de Sil.
Prefectura de Gifu

A **prefectura de Gifu** (岐阜県, ぎふけん, *Gifu-ken*) é unha prefectura do Xapón, situada na rexión de Tōkai e na rexión de Chūbu, na zona centro da illa de Honshu. A súa capital é Gifu-shi. A prefectura cobre 10.621,17&nbsp;km² de superficie e habítana 2.095.825 persoas.

A prefectura de Gifu fai fronteira coas prefecturas de Mie, Shiga, Fukui, Ishikawa, Toyama, Nagano e Aichi. Antes da Restauración Meiji coñecíase como as provincias de Mino (美濃国) e Hida (飛騨国).
 
## Xeografía 
### Cidades 
* Ena-shi (恵那市, えなし)
* Guero-shi (下呂市, げろし)
* Guifu-shi (岐阜市, ぎふし: capital)
* Gullou-shi (郡上市, ぐじょうし)
* Ghaxima-shi (羽島市, はしまし)
* Ghida-shi (飛騨市, ひだし)
* Kakamigaghara-shi (各務原市, かかみがはらし)
* Kani-shi (可児市, かにし)
* Kaizu-shi (海津市, かいづし)
* Mino-shi (美濃市, みのし)
* Mino-kamo-shi (美濃加茂市, みのかもし)
* Mizuho-shi (瑞穂市, みずほし)
* Mizunami-shi (瑞浪市, みずなみし)
* Motosu-shi (本巣市, もとすし)
* Nakatsugawa-shi (中津川市, なかつがわし)
* Oogaqui-shi (大垣市, おおがきし)
* Sequi-shi (関市, せきし)
* Tallimi-shi (多治見市, たじみし)
* Takaiama-shi (高山市, たかやまし)
* Toqui-shi (土岐市, ときし)
* Iamagata-shi (山県市, やまがたし)

### Distritos 
* Ampachi-gun (安八郡, あんぱちぐん)
** Ampachi-chou (安八町, あんぱちちょう)
** Goudo-chou (神戸町, ごうどちょう)
** Wanouchi-chou (輪之内町, わのうちちょう)
* Fuwa-gun (不破郡, ふわぐん)
** Sequigaghara-chou (関ケ原町, せきがはらちょう)
** Tarui-chou (垂井町, たるいちょう)
* Ghaxima-gun (羽島郡, はしまぐん)
** Guinan-chou (岐南町, ぎなんちょう)
** Kasamatsu-chou (笠松町, かさまつちょう)
* Ibi-gun (揖斐郡, いびぐん)
** Ibigawa-chou (揖斐川町, いびがわちょう)
** Iqueda-chou (池田町, いけだちょう)
** Oono-chou (大野町, おおのちょう)
* Kamo-gun (加茂郡, かもぐん)
** Ghichisou-chou (七宗町, ひちそうちょう)
** Hhigaxi-xirakawa-mura (東白川村, ひがししらかわむら)
** Kawabe-chou (川辺町, かわべちょう)
** Sakaghogui-chou (坂祝町, さかほぎちょう)
** Xirakawa-chou (白川町, しらかわちょう)
** Tomika-chou (富加町, とみかちょう)
** Iaotsu-chou (八百津町, やおつちょう)
* Kani-gun (可児郡, かにぐん)
** Mitaque-chou (御嵩町, みたけちょう)
* Motosu-gun (本巣郡, もとすぐん)
** Quitagata-chou (北方町, きたがたちょう)
* Oono-gun (大野郡, おおのぐん)
** Xirakawa-mura (白川村, しらかわむら)
* Iourou-gun (養老郡, ようろうぐん)
** Iourou-chou (養老町, ようろうちょう)

## Véxase tamén 
### Ligazóns externas 
* Sitio oficial da prefectura de Gifu
Republican Sinn Féin

O **Sinn Féin Republicano** (**Republican Sinn Féin, RSF**; en irlandés ***Sinn Féin Phoblachtach***) é un partido político de Irlanda xurdido como escisión do Sinn Féin logo do ardfheis de 1986, cando a dirección do mesmo decide rematar coa política abstencionista e ocupar os seus escanos obtidos no Dáil Éireann. Os escindidos consideran que o Dáil é ilexítimo xa que non representa aos 32 condados da illa, e que polo tanto a única autoridade lexítima sobre toda a illa a ostenta o Consello Militar do IRA.

## Ideoloxía
O RSF é abstencionista, xa que non recoñece a lexitimidade do Dáil Éireann nin do Parlamento de Stormont, estabelecidos ambos por actas de Westminster e en contra dos desexos da maioría do pobo irlandés.

O RSF apoia a creación dun estado irlandés baseado na xustiza social, de acordo cos principios do republicanismo socialista irlandés. Cre na separación Igrexa-Estado. Apoia ademais a recuperación do gaélico irlandés como parte moi importante da cultura irlandesa.

Republican Sinn Féin é internacionalista. Pula por eliminar a débeda externa e aqueles aspectos do comercio internacional que empobrecen aos pobos do Terceiro Mundo. Apoia a neutralidade respecto a alianzas militares e practica a solidariedade con aqueles pobos que loitan pola liberdade e/ou a xustiza.

## Historia
Fundárono nunha xuntanza clandestina nun hotel as aforas de Dublín Ruairí Ó Brádaigh e Dáithí Ó Conaill xunto con Des Long, Joe O'Neill, Frank Glynn e outros homes importantes do IRA Provisional. Entre eles, membros del primeiro Consello Militar do IRA. Había en total 9 dos 20 primeiros membros dos Provisional Sinn Féin.

## Relacións con outras organizacións
O RSF vese como unha parte dun movemento republicano máis amplo cun número de organizacións que comparten perspectivas políticas e ideolóxicas moi semellantes, se non as mesmas. Estas inclúen o Continuity Irish Republican Army, Cumann na mBan, Fianna Éireann, Cabhair e o National Commemmoration Committee e o Grupo de Acción dos Prisioneiros Republicanos. Crese que moitos dos membros destas organizacións tamén militan no RSF, aínda que o RSF rexeita totalmente a afirmación de que é a "póla política" do IRA de Continuidade, e nega que este sexa a súa "póla militar".

### Proscrición 
Malia isto, o RSF ten sido proscrito polo Departamento de Estado dos Estados Unidos como unha organización terrorista xunto co CIRA. Así, o Departamento de Estado di no seu sitio web que o "CIRA é un grupo terrorista formado en 1994 como a á clandestina armada do Republican Sinn Féin, que se escindiu do Sinn Féin en 1986. 'Continuity' refírese á crenza do grupo de que é portador da misión orixinal do Irish Republican Army (IRA) orixinal de botar aos británicos fora de Irlanda do Norte. Os aliados do CIRA, Continuity Army Council e Republican Sinn Féin, tamén foron incluídos na súa designación como Foreign Terrorist Organisation."

## Notas
Kaidun

O **Kaidun** é un meteorito caído na Terra o 12 de marzo do 1980 moi preto dunha base militar da Unión Soviética no Iemen.
## Características 
Contén niveis únicos dunha gran variedade de minerais, causando algunha confusión sobre a súa orixe. En marzo do 2004 suxeriuse que este meteorito era orixinario da lúa marciana Fobos.

Principalmente está composto de condrita carbonícea do tipo CR2, pero tamén contén fragmentos doutros tipos coma os C1, CM1, e C3. Preto de 60 minerais foron atopados dentro deste meteorito, moitos deles non poden ser atopados na natureza, coma o "florenskiite", que ten coma símbolo químico FeTiP.

A razón pola que Fobos foi suxerida coma a orixe do meteorito é por que nesta lúa pódense apreciar trazas de dúas rochas alcalinas extremadamente raras. Cada unha destas rochas foi agregada ao meteorito de xeito individual. Isto suxire que o meteorito debeu de estar preto dunha fonte de rochas alcalinas. As pescudas apuntan a Marte e mais a unha das súas lúas, Fobos, xa que esta está máis preto de Marte ca Deimos.

## Notas
Besteiros

O topónimo **Besteiros** pode referirse a:

;En Galiza
***Besteiros**, lugar da parroquia de Orazo, no concello da Estrada;
***Besteiros**, lugar da parroquia do Souto, no concello da Peroxa;
***Besteiros**, lugar da parroquia de Piñeiro, no concello de Silleda;
***Os Besteiros**, lugar da parroquia de Riobó, no concello da Estrada.

;Fóra de Galiza

;En Portugal
***Besteiros**, freguesía do concello de Amares;
***Besteiros**, freguesía do concello de Paredes;
***Besteiros**, antigo concello portugués, actualmente repartido en catro freguesías do concello de Tondela:
****Barreiro de Besteiros**;
****Campo de Besteiros**;
****Santiago de Besteiros**;
****Vilar de Besteiros**.

## Véxase tamén
### Outros artigos
***Besteiriños**, lugar da parroquia de San Salvador de Búbal, no concello de Carballedo.
Agrexofilia

A **agrexofilia** é unha forma de exhibicionismo catalogada dentro das parafilias. Consiste na consecución do desfrute e da excitación sexuais ao saber que outras persoas están escoitando, observando ou, en xeral, percibindo dalgún xeito o acto sexual.

## Notas 
## Véxase tamén 
### Outros artigos 
* Parafilia
* Sexualidade
Orgasmo

O **orgasmo** é o clímax do pracer sexual.
## Proceso e reaccións 
Antes do orgasmo, sobe a concentración do sangue nos xenitais até un máximo, e durante o clímax danse contraccións dos músculos desta zona do corpo, intre no que se descarga a tensión sexual. Despois ten lugar unha relaxación da rexión xenital e, en moitos casos, de todo o corpo. No caso do home, polo xeral, a exaculación acontece canda o orgasmo.

Á parte das reaccións corporais, o orgasmo faise notar por unha sensación de delirio que case sempre é sentida como pracenteira. Algunhas culturas dividen os orgasmos en niveis que chegan até un estado de éxtase que perdura por un longo lapso de tempo e pode ser acadado por certas prácticas sexuais e prácticas de meditación.[miniatura|*La Folie* (*O éxtase*), 1894. [Wladislaw Podkowinski.|centro]]
## Véxase tamén 
### Outros artigos 
* Síndrome postorgásmica.
Obama, Fukui

**Obama** (小浜市, おばまし, *Obama-shi*) é un concello xaponés da prefectura de Fukui. Está situado ó oeste da parte de Hokuriku na rexión de Chūbu, e ó sur da prefectura, na zona da provincia histórica de Wakasa (Reinan), no centro da illa de Honshu. Ten 232,87&nbsp;km² de superficie, unha poboación de 31.231 habitantes (2009) e unha densidade de poboación de 134 hab./km².

O concello de Obama limita cos concellos de Wakasa, Ōi (que son da prefectura de Fukui); e Takashima (este último é da prefectura de Shiga).

## Turismo e lugares de interese 
* Sotomo (蘇洞門, そとも).
* Myōtsū-ji (明通寺, みょうつうじ).

## Cidades irmandadas 
*  Nara-shi (1971).
*  Gyeongju (1977).
*  Kawagoe-shi (1982).

## Galería de imaxes 

Ficheiro:Obama Sotomo14st3200.jpg|Sotomo.
Ficheiro:Obama Sotomo08n4592.jpg|Sotomo.
Ficheiro:Myotsuji and pagoda.jpg|Myōtsū-ji, edificio principal e pagode. 

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Obama .
Quintás

Como topónimo **Quintás** pode referirse a:

;En Galiza
***Quintás**, lugar da parroquia da Barra, no concello de Coles;
***Quintás**, lugar da parroquia de Lobios, no concello de Lobios;
***Quintás**, lugar da parroquia de Albixoi, no concello de Mesía;
***Quintás**, lugar da parroquia de Budiño, no concello do Pino;
***Quintás**, lugar da parroquia de Cebreiro, no concello do Pino;
***Quintás**, lugar da parroquia de Ferreiros, no concello do Pino;
***Quintás**, lugar da parroquia do Salto, no concello de Rodeiro;
***Quintás**, lugar da parroquia de Pazos, no concello de Silleda;
***Quintás**, lugar da parroquia de Circes, no concello de Touro;
***Quintás**, lugar da parroquia de Prevediños, no concello de Touro.

## Véxase tamén
### Outras páxinas
Economía do Iemen

O Iemen é un país con receitas reducidas, que é altamente dependente da exportación de reducidas xacidas de petróleo, o cal é responsábel por 25% do produto interior bruto e 70% dos encaixes gobernamentais. O país ten tentado contornar os efectos do declinio das xacidas diversificando a economía a partir dun programa de reformas iniciado en 2006 destinado a sectores non-petrolíferos e á atracción de investimentos estranxeiros. En outubro de 2009 o país exportou por primeira vez gas natural liquefeito, como primeiro resultado deste programa de diversificación. En xaneiro de 2010 a comunidade internacional estabeleceu o programa Socios do Iemen, para apoiar os esforzos de diversificación económica, e en agosto do mesmo ano, o Fondo Monetario Internacional aprobou un programa de axuda ao país de 370 millóns de dólares en tres anos. A pesar destas iniciativas ambiciosas, o país continúa a afrontar programas a longo prazo, incluíndo a escaseza de auga e o elevado crecemento da poboación.

## Notas
Brendon Small

**Brendon Small**, nado o 15 de febreiro de 1975 en Springfield, Illinois, é un actor, compositor e músico estadounidense. É coñecido por ser o creador das series animadas *Home Movies* e *Metalocalypse*.

## Véxase tamén
Palleiro

miniatura|dereita|Palleiro na provincia da Coruña
Un **palleiro** é unha morea de palla, tamén chamado **meda** ou **palleira**. Tamén recibe o nome de palleira a estrutura, xeralmente un alpendre, destinada a gardar a herba enxoita e a leña para queimar, denominada neste caso tamén **pallal**, **pallar**, **pallarega** ou **pallete**. O palleiro é moi común na tradición agrícola galega e aínda hoxe constitúe un elemento de importancia, xa non só agrícola, senón tamén a modo de tradición cultural.

O lugar habitual dunha palleira é a eira, malia que calquera terreo pode ser acondicionado para ese fin.

Adoita ter forma de cono, coa palla mallada disposta arredor dun pau ergueito. Na parte inferior en contacto co chan faise unha base de pólas e ramallos para evitar a humidade. Tradicionalmente, para protexela da choiva, a palla era cuberta cun carapucho feito de colmo. Actualmente utilízase un plástico protector, que polo xeral é unha peza única de cor negra que se cingue arredor da palla con cordeis, pedras que o asenten no chan ou outros trebellos similares.

## Etnoloxía 
O palleiro formaba parte da vida agrícola. En Galicia o can autóctono recibe o nome de** can de palleiro** porque adoitaba durmir nas construcións destinadas a gardar a palla. Ao fillo ilexítimo ou natural tamén se lle coñece coma **fillo de palleiro**. O refraneiro galego está cheo de frases con este termo:

* *Non quedar can tras palleiro*, en sentido metafórico dá a entender que nada se deixou esquecido, que se rexistrou e todo está comprobado polo miúdo.
* ''Pódeste ir p'rao palleiro*, díselle ao cativo que leva un bo anaco de pan ou á persoa maior que comeu até fartar.
* *Vaste p'rao palleiro?,* díselle tamén á persoa que ao servirse a carne, escolle a que ten máis ósos por ser a que máis gosta.
* *Palleiro sen palla non se fai*, dise dunha persoa pouco curiosa no seu traballo, que o fai a eito. Tamén se di da persoa grosa que come demais a xeito de xustificación.

Outras frases:
* *Cando se acende o palleiro, arde máis axiña o vello*.
* *De palleiro que se queima faíscas saen*. 
* *Mete o 'pidincheiro' no teu palleiro, e faráseche o teu herdeiro*.
* *No palleiro, ben dorme o que anda ao 'vintimperio'*.
* *No palleiro, non fagas lume nin co esqueiro*.
* *O palleiro vello arde máis axiña*.
* *O palleiro vello, cando se acende, malo é de apagar*.
* *O vello palleiro, cando se acende, arde todo enteiro*.
* *Pallas ao palleiro, galiñas ao galiñeiro*.
* *Pallas ao palleiro, vellas ao fiadeiro*.
* *Palleiro sen palla non se pode facer*.
* *Palleiro vello, logo se acende*.
* *Palleiro vello, logo se queima*.
* *Se metes ao ruín no teu palleiro, xa verás como queda de teu herdeiro*.
* *Ti enche o palleiro, de palla ou palloeiro''.

## Véxase tamén 
### Outros artigos 
* Can de palleiro

## Notas
Sueirexa, Garabás, Maside

**Sueirexa** é un lugar da parroquia de Garabás no concello ourensán de Maside na comarca do Carballiño. Tiña 13 habitantes no ano 2012 segundo datos do INE e do IGE, dos cales 5 eran homes e 8 mulleres.

O seu topónimo deriva de *Soeirexa*, facendo mención a que o lugar está algo máis abaixo do lugar da Eirexa, onde se atopa a igrexa parroquial.
## Lugares e parroquias 
### Lugares de Garabás 
### Parroquias de Maside 
## Notas
Cúbito

O **cúbito** ou **ulna** é un óso do membro superior humano, localizado na parte interna do antebrazo. Trátase dun óso longo.

## Estrutura 
O cúbito é un óso longo que consta dunha epífise proximal, unha diáfise e unha epífise inferior.

### Epífise superior 
Presenta dúas apófises, a coronoide e a olecraniana. A **apófise coronoide** é anterior e horizontal. Ten forma triangular, cunha base, vértice, superficie superior e inferior e dous bordos, interno e externo. A superficie superior é unha superficie articular relacionada co cóbado, a superficie inferior permite a inserción do músculo braquial anterior. Os bordos permiten a inserción de ligamentos do cóbado. A base é o punto polo que se une ao resto do óso.

A **apófise olecraniana** é posterior e vertical. Ten unha superficie anterior, unha posterior, unha base, un vértice e dous bordos laterais. A superficie anterior é unha superficie articular do cóbado, namentres que a posterior serve de inserción para o músculo tríceps braquial e o ligamento posterior do cóbado. A base sérvelle de unión co resto do óso. Esta apófise introdúcese na fosa olecraniana do úmero en extensión máxima.

### Diáfise 
Ten tres superficies e tres bordos. Na parte máis inferior permite a inserción do músculo pronador cadrado. Na superficie posterior insírese o abdutor curto do primeiro dedo.

### Epífise inferior 
Na parte interna presenta unha superficie para a articulación co radio (articulación radiocubital inferior). Na parte inferior insírese o ligamento triangular do pulso.

## Articulacións 
O **cúbito** artéllase con varios ósos do membro superior. Superiormente artéllase co úmero constituíndo a articulación umerocubital, que forma parte do cóbado. Na epífise superior artéllase tamén co radio, formando a articulación radiocubital superior. Na epífise inferior artéllase outra vez co radio.

## Notas
Trasfontao

Como topónimo **Trasfontao** pode referirse a:

;En Galiza.
***Trasfontao**, lugar da parroquia de Pantiñobre, no concello de Arzúa;
***Trasfontao**, lugar da parroquia de Farnadeiros, no concello do Corgo;
***Trasfontao**, lugar da parroquia de Coeses, no concello de Lugo;
***Trasfontao**, lugar da parroquia de Moldes, no concello de Melide;
***Trasfontao**, lugar da parroquia de Ponte, no concello de Silleda;
***Trasfontao**, lugar da parroquia de Silleda, no concello de Silleda.

## Véxase tamén
### Outros artigos
Carracido

Como topónimo **Carracido** pode referirse a:

;En Galiza
***Carracido**, lugar da parroquia de Pino, no concello de Cospeito;
***Carracido**, lugar da parroquia de Barro, no concello de Noia;
***Carracido**, lugar da parroquia de Marcón, no concello de Pontevedra;
***Carracido**, lugar da parroquia do Porriño, no concello do Porriño;
***Carracido**, lugar da parroquia de Saídres, no concello de Silleda;
***Carracido**, lugar da parroquia de Cordeiro, no concello de Valga;
***Carracido**, lugar da parroquia de Santaballa, no concello de Vilalba.

## Véxase tamén
### Outros artigos
Campionato Mundial de Fórmula 1 de 2009

O **campionato Mundial de Fórmula 1 de 2009** é o campionato anual número 60 de Fórmula 1 organizado pola Fédération Internationale de l'Automobile (FIA). Nel están inscritos para competir dez equipos.

[miniatura|[Jenson Button Campión do mundo na tempada 2009.]]

Está programado que conte con 17 Grandes Premios, dando comezo o 29 de marzo co Gran Premio de Australia, estando prevista a finalización para o 1 de novembro co Gran Premio de Abu Zabi no Circuíto de Yas Marina, a cal é incluída por vez primeira no calendario. Os Grandes Premios francés e canadense, que estiveron incluídos na temporada , foron excluídos desta.

Foron introducidas pola FIA, ademais, diversas modificacións nas regras, nun intento de reducir custos debido á crise financeira e para mellorar o espectáculo. Novas normas sobre pneumáticos, aerodinámica e a implantación do sistema KERS (*Kinetic Energy Recovery Systems*), entre outras, son algúns dos cambios máis significativos que os regulamentos da Fórmula 1 sufriron desde hai décadas. Inicialmente, a FIA declarou que ía haber un cambio na puntuación para o Campionato do mundo de pilotos, dando como vencedor deste ao que gañase máis carreiras. Non obstante, esta decisión foi revertida tras a protesta da Formula One Teams Association (FOTA).

## Escuderías e pilotos 
## Calendario 2009 
† Carreira nocturna
‡ Novo circuíto

## Resultados 
### Grandes Premios 
### Pilotos 
|valign="top"|

**Negra** – Pole
*Cursiva* – Volta rápida
|}
† Os pilotos non remataron o Gran Premio, pero clasificou ó completar máis do 90% da distancia da carreira.
‡ A metade dos puntos foron dados no Gran Premio de Malaisia de 2009 dado que non se chegou a completar 75% da distancia da carreira.

### Construtores 
† Os pilotos non remataron o Gran Premio, pero clasificou ó completar máis do 90% da distancia da carreira.
‡ A metade dos puntos foron dados no Gran Premio de Malaisia de 2009 dado que non se chegou a completar 75% da distancia da carreira.

## Notas 
## Véxase tamén
Éirígí

**éirígí** [eːɼiːɟiː] é un partido político republicano socialista de Irlanda (norte e sur). Foi creado por un pequeno grupo de activistas socialistas republicanos en Dublín en abril de 2006 que se escindiron do Sinn Féinn por enteder que este non estaba suficientemente comprometido co socialismo. Isto é discutido por moitos que afirman que, de feito, éirígí é unha escisión do Sinn Féin polo asunto do proceso de paz e as detenciósn da policía. 

## Traxectoria 
### Nome 
O nome do partido, Éirígí, significa "Erguerse" en irlandés, e é unha referencia ao slogan "Os grandes só parecen grandes porque estamos de xeonllos. Levámonos!" usado polos socialistas irlandeses James Connolly e Jim Larkin.

### Conversión en partido 
O 12 de maio de 2007, no primeiro *Ardfheis* (en galego, Plenario) do partido, os seus membros votaron converterse nun partido político de pleno dereito, malia que aínda non estaba rexistrado no Clerk do Dáil Éireann, unha esixencia legal para aquelas entidades que queiran formar partidos políticos na República de Irlanda. O presidente do partido é Brian Leeson.

## Ideoloxía e obxectivos
O partido busca a retirada dos británicos de Irlanda e o estabelecemento dunha república de 32 condados baseada nos principios do socialismo democrático. Estabelecido en 2006, pouco antes do 90 aniversario do Alzamento de Pascua de 1916, éirigí era orixinalmente un grupo de campañas centrado en Dublín. éirígí ten participado en campañas como Shell to Sea e Reclaim the Republic (*Athshealbhaígí an Phoblacht*), que levou á organización a distribuír 60,000 exemplares da Proclamación de 1916 por toda a nación.

## Liderado 
A Executiva Nacional de Éirígí é a responsable do día a día do partido entre reunións da *Ardfheis* (conferencia do Partido). É elixido polos membros anualmente en base a "un membro, un voto". Os presidentes de cada delegación local tamén son membros da Executiva Nacional.

## Notas
## Véxase tamén 
### Ligazóns externas 
* Sitio oficial
Parque de atraccións

[dereita|miniatura|240px|As [montaña rusa|montañas rusas: *Shambhala* e *Drangon Khan* no parque temático *PortAventura World* en Tarragona.]]
Un **parque de atraccións** é un tipo de parque de diversións e lecer no que se atopan atraccións mecánicas, espectáculos, tendas, restaurantes e outros tipos de infraestruturas destinadas sobre todo ao tempo de lecer e sen apenas tematización.

## Características 
Non teñen unha tematización moi definida (zona da natureza, por exemplo). Se están divididos en zonas temáticas definidas, trátase de parques de atraccións temáticos ou simplemente parques temáticos. Poden ser de pequeno tamaño e poucas atraccións, ou ben grandes recintos con numerosas e grandes atraccións.

Hainos cun sistema de pagamento no que se paga por atracción montada, ás veces a través de sistemas de puntos (fichas) que nalgúns parques teñen o seu propio nome, e de sistema de pagamento en que se adquire unha entrada xeral con acceso de balde a todas ou case todas as atraccións e espectáculos.

## Véxase tamén 
### Outros artigos 
*Montaña rusa
*Nora (atracción)
### Ligazóns externas 
* Parques de atraccións e temáticos.
Seki

**Seki** (関市, せきし; *Seki-shi*) é un concello xaponés da prefectura de Gifu. Está situado no centro da rexión de Chūbu, da rexión de Tōkai e da prefectura, no centro da illa de Honshu. Ten 472,84&nbsp;km² de superficie, unha poboación de 92.479 habitantes (2009) e unha densidade de poboación de 196 hab./km².

O concello de Seki limita cos concellos de Motosu, Yamagata, Gifu, Kakamigahara, Sakahogi, Minokamo, Tomika, Hichisō, Gero, Gujō, Mino (que son da prefectura de Gifu); e Ōno (este último é da prefectura de Fukui).

A cidade de Seki é moi coñecida na industria de xogos de cubertos do Xapón.

## Cidades irmandadas 
*  Mogi das Cruzes (1969).
*  Himi-shi (1999).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Gifu .
Harburg, Hamburgo

**Harburg** (en baixo saxón: *Horborg*) é un distrito situado na parte suroeste da cidade Hanseática de Hamburgo con 202.526 habitantes (2008). Encóntrase na beira meridional do río Elba e comprende parte do Porto de Hamburgo, zonas residenciais e rurais e algúns institutos de investigación. En Harburgo atópase a segunda universidade máis importante da cidade, a Universidade Técnica Hamburg-Harburg.

## Barrios 
Os barrios de Harburg son:

| valign="top" |

| valign="top" |

|}

miniatura|centro|400px|Casa do Concello de Harburg

## Ligazóns externas 
Sitio web de Harburg
Hashima

**Hashima** (羽島市, はしまし, *Hashima-shi*) é un concello da prefectura de Gifu no Xapón. Está situado no centro da rexión de Chūbu e da rexión de Tōkai, e ao sur da prefectura, no centro da illa de Honshū. Ten 53,64&nbsp;km² de superficie, unha poboación de 67.447 habitantes (2009) e unha densidade de poboación de 1.260 h/km².

O concello de Hashima limita cos concellos de Kaizu, Wanouchi, Anpachi, Ōgaki, Gifu, Kasamatsu (que son da prefectura de Gifu); Ichinomiya e Inazawa (que son da prefectura de Aichi).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Hashima  .
Bergedorf

**Bergedorf** (en Baixo saxón: *Bardörp*) é un distrito situado na parte sueste da cidade Hanseática de Hamburgo con 119.185 habitantes (2008). É o máis grande (en superficie) dos sete distritos da cidade.

## Barrios
Os barrios de Bergedorf son:

| valign="top" |

|}

miniatura|centro|300px|Pequeno porto en Bergedorf

## Véxase tamén
### Ligazóns externas
*Sitio web de Bergedorf na páxina oficial de Hamburgo 
*Sitio web de Bergedorf
Kakamigahara

**Kakamigahara** (各務原市, かかみがはらし, *Kakamigahara-shi*) é un concello da prefectura de Gifu no Xapón. Está situado no centro da rexión de Chūbu e da rexión de Tōkai e ao sur da prefectura, no centro da illa de Honshū. Ten 87,77&nbsp;km² de superficie, unha poboación de 145.479 habitantes (2009) e unha densidade de poboación de 1.660 h/km².

A cidade de Kakamigahara foi fundada pola fusión de 4 concellos de vilas do distrito de Inaba (*Naka*, *Inaha*, *Unuma* e *Sohara*) no ano 1963.

O concello de Kakamigahara limita cos concellos de Kasamatsu, Ginan, Gifu, Seki, Sakahogi (que son da prefectura de Gifu); Ichinomiya, Kōnan, Fusō e Inuyama (que son da prefectura de Aichi).

## Cidades irmandadas 
*  Chuncheon, Gangwon, Corea do Sur (2003).

## Véxase tamén 
### Outros artigos 
* Lista de concellos do Xapón
Gifu

**Gifu** (岐阜市, ぎふし; *Gifu-shi*; en galegoportugués: *Guifu*) é un concello xaponés da prefectura de Gifu, capital da súa prefectura. Está situado ao oeste da rexión de Chūbu, ao norte da rexión de Tōkai e ao sur da prefectura, no centro da illa de Honshū. Ten 202,89&nbsp;km² de superficie, unha poboación de 411.662 habitantes (2009) e unha densidade de poboación de 2.030 hab./km².

O concello de Gifu limita cos concellos de Ōgaki, Mizuho, Kitagata, Motosu, Yamagata, Seki, Ginan, Kasamatsu e Hashima.

## Universidades 
* Universidade de Gifu (岐阜大学).
* Universidade farmacéutica de Gifu (岐阜薬科大学).

## Cidades irmandadas 
*  Florencia (1978).
*  Campinas (1982).
*  Cincinnati (1988).
*  Meidling (1994).
*  Thunder Bay (2007).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Gifu .
Partido Unionista do Ulster

O **Partido Unionista do Ulster** (en inglés: **Ulster Unionist Party, UUP**) é o máis moderado dos dous principais partidos políticos unionistas en Irlanda do Norte. Antes da escisión no unionismo de finais dos sesenta, cando o antigo Partido Unionista Protestante comezou a atraer aos simpatizantes da liña dura do unionismo en detrimento do UUP, gobernou Irlanda do Norte entre 1921 e 1972 como o único partido unionista. Continuou a ser apoiado pola maioría dos votantes unionistas ao longo do período coñecido como the Troubles.

O UUP ten perdido apoio entre a comunidade unionista e protestante de Irlanda do Norte en favor do Partido Unionista Democrático (DUP), de liña máis dura, en tódalas eleccións dende 1999. O partido está dirixido actualmente por Sir Reg Empey.

O UUP ten acordado un pacto electoral co Partido Conservador, que se concreta en que os dous partidos presentarán candidatos conxuntamente ás eleccións á Cámara dos Comúns e ao Parlamento Europeo baixo o lema "Conservadores e Unionistas do Ulster - Nova Forza".

## Notas
Ōgaki

**Ōgaki** (大垣市, おおがきし, *Ōgaki-shi*) é un concello da prefectura de Gifu no Xapón. Está situado ao oeste da rexión de Chūbu, da rexión de Tōkai e da prefectura, no centro da illa de Honshū. Ten 206,52&nbsp;km² de superficie, unha poboación de 161.826 habitantes (2009) e unha densidade de poboación de 784 hab./km².

O concello de Ōgaki limita cos concellos de Sekigahara, Tarui, Ikeda, Gōdo, Mizuho, Gifu, Hashima, Anpachi, Wanouchi, Yōrō (que son da prefectura de Gifu); Maibara, Taga (que son da prefectura de Shiga); e Inabe (este último é da prefectura de Mie).

## Cidades irmandadas 
*  Kagoshima-shi, prefectura de Kagoshima, Xapón
*  Hioki-shi, prefectura de Kagoshima, Xapón
*  Changwon, Gyeongsang do Sur, Corea do Sur
*  Handan, Hebei, China
*  Berea, Ohio, EUA
*  Stuttgart, Baden-Württemberg, Alemaña
*  Namur, provincia de Namur, Bélxica
*  Glen Eira, Victoria, Australia

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Ōgaki .
Partido Socialdemócrata e Laborista

O **Partido Socialdemócrata e Laborista** (**SDLP**, en irlandés: **Páirtí Sóisialta Daonlathach an Lucht Oibre**, en inglés: **Social Democratic and Labour Party**) é un dos dous grandes partidos nacionalistas de Irlanda do Norte. Durante a época coñecida como *The Troubles*, o SDLP foi o partido nacionalista máis votado no Norte de Irlanda, pero dende o alto el fogo do IRA Provisional, ten perdido votos en favor do seu principal rival político nacionalista, o Sinn Féin.

Durante o Conflito, o partido distinguiuse do Sinn Féin fundamentalmente polo seu rexeitamento á violencia para acadar as metas dos nacionalistas, namentres que o Sinn Féin máis ou menos xustificaba os métodos do IRA.

O SDLP está afiliado á Internacional Socialista. É tamén membro do Partido dos Socialistas Europeos. En liñas xerais, está unido ao británico Partido Laborista e se da por feito que ambos teñen un acordo electoral non escrito.

O partido actualmente está liderado por Mark Durkan. Ten 3 parlamentarios na Cámara dos Comúns e 18 membros na Asemblea de Irlanda do Norte

## Ligazóns externas 
* Web do SDLP (en inglés)
Eloy Lozano

**Eloy Lozano Coello**, nado en Ourense en 1953 e finado o 13 de abril de 2009 en Santiago de Compostela, foi un director de cine galego.
## Traxectoria 
Estudou Ciencias do Cine, Televisión e Fotografía na Universidade Complutense de Madrid e durante os seus estudos, en 1973, roda o primeiro filme en 35 mm rodado en galego, *Retorno a Tagen Ata*, baseado nun conto de Xosé Luís Méndez Ferrín. Nos anos oitenta realizou traballos anovadores como *Numeralia* ou *Catro escultores* e nos noventa regresou á dirección ao rodar *Belas dormentes* (1999), onde adaptou unha novela de Yasunari Kawabata. Posteriormente realizou unha serie de televisión sobre arquitectura contemporánea, titulada *Idea e Territorio* e máis o documental *Quen son?* (2008) onde reflexionaba sobre a identidade galega.

Pero a súa relación coa cinematografía ía máis aló da dirección. Foi el quen impulsou a restauración do filme *O carro e o home*, rodado en 1941, e quen realizou a montaxe galega onde o texto está narrado por Xaquín Lorenzo. Fundou a produtora Off Filmes e fundou e foi o primeiro director do Festival de cinema independente de Ourense.

## Vida persoal 
Faleceu dun Aneurisma.
Hamburg-Mitte

**Hamburg-Mitte** (en baixo saxón *Hamborg-Mitt*), traducido ao galego literalmente como *Centro de Hamburgo*, é un distrito situado no centro da cidade Hanseática de Hamburgo con 276.234 habitantes (2008). Os barrios de Hamburgo-Alstadt (casco antigo da cidade de Hamburgo) e Neustadt (nova cidade) son a orixe histórica da cidade de Hamburgo.

## Barrios 
Os barrios de Hamburg-Mitte son:

| valign="top" |

|}

miniatura|centro|400px|Lago de Binnenhafen

## Ligazóns externas 
Sitio web de Hamburg-Mitte na páxina oficial de Hamburgo
Hamburg-Nord

**Hamburg-Nord**, traducido ao galego literalmente como *Hamburgo Norte*, é un distrito situado no norte da cidade Hanseática de Hamburgo con 280.229 habitantes (2008).

## Barrios 
Os barrios de Hamburg-Nord son:

| valign="top" |

|}

miniatura|centro|400px|Estación de tren soterrada en Hamburg-Nord

## Ligazóns externas 
Sitio web de Hamburg-Nord na páxina oficial de Hamburgo
Usuki

**Usuki** (en xaponés 臼杵市, うすきし, *Usuki-shi*) é un concello da prefectura de Ōita no Xapón. Está situado na parte leste da prefectura e da rexión de Kyūshū, na illa de Kyūshū. Ten 291,07&nbsp;km² de superficie, unha poboación de 41.879 habitantes (2009) e unha densidade de poboación de 144 h/km².

O concello de Usuki limita cos concellos de Ōita, Bungoōno, Saiki e Tsukumi.

Usuki coñécese polos Budas en pedra.

## Turismo 
200px
* Os Budas en pedra de Usuki 

## Cidades irmandadas 
*  Kandy, Sri Lanka (1967)
Eimsbüttel

**Eimsbüttel** é un distrito situado na parte noroeste da cidade Hanseática de Hamburgo con 247.135 habitantes (2008). Neste distrito atópase a Universidade de Hamburgo e o antigo barrio xudeu de Grindel.

## Barrios
Os barrios de Eimsbüttel son:

| valign="top" |

| valign="top" |

|}

[miniatura|centro|400px|*Hochschule für Musik und Theater Hamburg*, un dos maiores conservatorios de [Alemaña.]]

## Véxase tamén 
### Ligazóns externas
* Sitio web de Eimsbüttel na páxina oficial de Hamburgo
Taketa

**Taketa** (竹田市, たけたし, *Taketa-shi*) é un concello da prefectura de Ōita no Xapón. Está situado na parte sur da prefectura e ao centro da rexión de Kyūshū, na illa de Kyūshū. Ten 477,59&nbsp;km² de superficie e unha poboación de 24.971 habitantes (2009).
Usa

**Usa** (宇佐市, うさし, *Usa-shi*) é un concello da prefectura de Ōita no Xapón. Está situado na parte leste da prefectura e da rexión de Kyūshū, na illa de Kyūshū. Ten 439,12&nbsp;km² de superficie, unha poboación de 59.481 habitantes (2009) e unha densidade de poboación de 135 h/km².

O concello de Usa limita cos concellos de Nakatsu, Kusu, Yufu, Beppu, Hiji, Kitsuki e Bungotakada.

Na cidade está a sede do templo xintoísta de tipo "Hachiman-gū".

## Turismo 
200px
* Usa Hachiman-gū

## Véxase tamén 
### Outros artigos 
* Lista de concellos do Xapón
Prefectura de Shizuoka

A **prefectura de Shizuoka** (静岡県, しずおかけん, *Shizuoka-ken*) é unha prefectura do Xapón, situada na zona sueste da rexión de Chūbu, e ao leste de rexión de Tōkai, no centro da illa de Honshu. A súa capital é Shizuoka-shi. A prefectura cobre 7.780,33&nbsp;km² de superficie e habítana 3.795.306 persoas.

A prefectura de Shizuoka fai fronteira coas prefecturas de Aichi, Nagano, Yamanashi e Kanagawa. Antes da Restauración Meiji coñecíase como as provincias de Izu (伊豆国), Suruga (駿河国) e Tootoumi (遠江国).

## Xeografía 
### Cidades 
* Atami-shi (熱海市, あたみし)
* Fulli-shi (富士市, ふじし)
* Fullieda-shi (藤枝市, ふじえだし)
* Fullinomiia-shi (富士宮市, ふじのみやし)
* Fukuroi-shi (袋井市, ふくろいし)
* Gotenba-shi (御殿場市, ごてんばし)
* Ghamamatsu-shi (浜松市, はままつし)
:Ghamaquita-ku (浜北区, はまきたく)
:Ghigaxi-ku (東区, ひがしく)
:Quita-ku (北区, きたく)
:Minami-ku (南区, みなみく)
:Naka-ku (中区, なかく)
:Nixi-ku (西区, にしく)
:Tenriuu-ku (天竜区, てんりゅうく)
* Itou-shi (伊東市, いとうし)
* Iwata-shi (磐田市, いわたし)
* Izu-shi (伊豆市, いずし)
* Izunokuni-shi (伊豆の国市, いずのくにし)
* Kaquegawa-shi (掛川市, かけがわし)
* Quikugawa-shi (菊川市, きくがわし)
* Kosai-shi (湖西市, こさいし)
* Maquinoghara-shi (牧之原市, まきのはらし)
* Mixima-shi (三島市, みしまし)
* Numazu-shi (沼津市, ぬまづし)
* Omaezaqui-shi (御前崎市, おまえざきし)
* Ximada-shi (島田市, しまだし)
* Ximoda-shi (下田市, しもだし)
* Xizuoka-shi (静岡市, しずおかし: capital)
:Aoi-ku (葵区, あおいく)
:Ximizu-ku (清水区, しみずく)
:Suruga-ku (駿河区, するがく)
* Susono-shi (裾野市, すそのし)
* Iaizu-shi (焼津市, やいづし)

### Distritos 
* Fulli-gun (富士郡, ふじぐん)
** Xibakawa-chou (芝川町, しばかわちょう)
* Ghaibara-gun (榛原郡, はいばらぐん)
** Kawaneghon-chou (川根本町, かわねほんちょう)
** Ioxida-chou (吉田町, よしだちょう)
* Ghamana-gun (浜名郡, はまなぐん)
** Arai-chou (新居町, あらいちょう)
* Kamo-gun (賀茂郡, かもぐん)
** Ghigaxi-izu-chou (東伊豆町, ひがしいずちょう)
** Kawazu-chou (河津町, かわづちょう)
** Matsuzaqui-chou (松崎町, まつざきちょう)
** Minami-izu-chou (南伊豆町, みなみいずちょう)
** Nixi-izu-chou (西伊豆町, にしいずちょう)
* Xuuchi-gun (周智郡, しゅうちぐん)
** Mori-machi (森町, もりまち)
* Suntou-gun (駿東郡, すんとうぐん)
** Nagaizumi-chou (長泉町, ながいずみちょう)
** Oiama-chou (小山町, おやまちょう)
** Ximizu-chou (清水町, しみずちょう)
* Tagata-gun (田方郡, たがたぐん)
** Kannami-chou (函南町, かんなみちょう)

## Universidades 
* Universidade de Shizuoka (静岡大学)
* Universidade de Medicina de Hamamatsu (浜松医科大学)
* Universidade de Prefectura de Shizuoka (静岡県立大学)

## Véxase tamén 
### Ligazóns externas 
* Sitio oficial da prefectura de Shizuoka .
* Sitio oficial da prefectura de Shizuoka  .
* Sitio oficial da prefectura de Shizuoka  .
Prefectura de Yamanashi

A **prefectura de Yamanashi** (山梨県, やまなしけん, *Yamanashi-ken*) é unha prefectura do Xapón, situada na zona sueste da rexión de Chūbu e no centro da illa de Honshu. A súa capital é a cidade de Kōfu. A prefectura cobre 4.465,37&nbsp;km² de superficie e habítana 871.044 persoas.

A prefectura de Yamanashi fai fronteira coas prefecturas de Shizuoka, Nagano, Saitama, Tokyo e Kanagawa. Antes da Restauración Meiji coñecíase como a provincia de Kai (甲斐国).

## Xeografía 
dereita|250px|miniatura|Mapa da prefectura de Yamanashi.
### Cidades 
* Chuuou-shi (中央市, ちゅうおうし)
* Fuefuqui-shi (笛吹市, ふえふきし)
* Fulli-ioxida-shi (富士吉田市, ふじよしだし)
* Ghokuto-shi (北杜市, ほくとし)
* Kai-shi (甲斐市, かいし)
* Koufu-shi (甲府市, こうふし: capital)
* Kouxuu-shi (甲州市, こうしゅうし)
* Minami-arupusu-shi (南アルプス市, みなみあるぷすし)
* Nirasaqui-shi (韮崎市, にらさきし)
* Ootsuqui-shi (大月市, おおつきし)
* Tsuru-shi (都留市, つるし)
* Uenohara-shi (上野原市, うえのはらし)
* Iamanaxi-shi (山梨市, やまなしし)

### Distritos 
* Quita-tsuru-gun (北都留郡, きたつるぐん)
** Kosugue-mura (小菅村, こすげむら)
** Tabaiama-mura (丹波山村, たばやまむら)
* Minami-koma-gun (南巨摩郡, みなみこまぐん)
** GHaiakawa-chou (早川町, はやかわちょう)
** Kallikazawa-chou (鰍沢町, かじかざわちょう)
** Masugho-chou (増穂町, ますほちょう)
** Minobu-chou (身延町, みのぶちょう)
** Nambu-chou (南部町, なんぶちょう)
* Minami-tsuru-gun (南都留郡, みなみつるぐん)
** Douxi-mura (道志村, どうしむら)
** Fulli-kawaguchiko-machi (富士河口湖町, ふじかわぐちこまち)
** Narusawa-mura (鳴沢村, なるさわむら)
** Nixi-katsura-chou (西桂町, にしかつらちょう)
** Oxino-mura (忍野村, おしのむら)
** Iamanakako-mura (山中湖村, やまなかこむら)
* Naka-koma-gun (中巨摩郡, なかこまぐん)
** Xouwa-chou (昭和町, しょうわちょう)
* Nixi-iatsuxiro-gun (西八代郡, にしやつしろぐん)
** Ichikawamisato-chou (市川三郷町, いちかわみさとちょう)

## Véxase tamén 
### Ligazóns externas 
* Sitio oficial da prefectura de Yamanashi 
* Sitio oficial da prefectura de Yamanashi
Irish National Liberation Army

O **Irish National Liberation Army, INLA** (en irlandés: *Arm Saoirse Náisiúnta na hÉireann*, en galego: *Exército de Liberación Nacional Irlandés*) é unha organización paramilitar de esquerdas republicana irlandesa formada o 8 de decembro de 1974.

Compartindo unha ideoloxía marxista co Movemento Socialista Republicano Irlandés, tivo unha grande influencia nos anos setenta e comezos dos oitenta e é hoxe un dos pequenos grupos armados republicanos irlandeses. Nos seus primeiros tempos, o INLA era coñecido como o '''People's Liberation Army'* (PLA). Durante este período, o principal obxectivo do grupo era protexer aos membros do Partido Socialista Republicano Irlandés de ataques do Official Irish Republican Army (IRA Oficial).

O INLA é unha organización ilegal na República de Irlanda onde está clasificada como tal baixo as Actas de Ofensas contra o Estado 1939-1998. O goberno irlandés emitiu unha orde de supresión en 1983. O Reino Unido ilegalizouno coa lexislación anti-terrorista.

## Historia
### Fundación
Os fundadores do INLA foron Seamus Costello e outros activistas que deixaran ou foran expulsados do IRA Oficial durante o alto o fogo do OIRA de 1972 e a postura cada vez máis reformista que estaba a tomar o Official Sinn Féin. Costello adoptou unha postura que mesturaba o republicanismo tradicional con posturas marxistas. Pouco despois de ser creado, o INLA foi atacado polos seus antigos compañeiros do OIRA, que tentaban destruír o grupo antes de que puidese medrar.

O 20 de febreiro de 1975, Hugh Ferguson, membro do INLA e cargo do IRSP, foi o primeiro membro en ser asasinado. Unha das primeiras operacións militares do INLA foi o atentado contra o xefe do OIRA Seán Garland en Dublín o 1 de maio. Aínda que recibiu seis disparos, sobreviviu. Logo de varios atentados acordouse unha tregua, pero ao pouco comezaron de novo as loitas. A vítima máis importante da reanudada loita foi Billy McMillen, comandante do OIRA en Belfast, asasinado polo membro do INLA Gerard Steenson. O seu asasinato non fora autorizado pola dirección e foi condenado por Seamus Costello. Isto foi seguido por varios asasinatos máis por parte dos dous bandos, nos que foi morto Seamus Costello, asasinado en Dublín o 6 de outubro de 1977.

## Vítimas
Segundo a base de datos Sutton  da Universidade do Ulster, o INLA foi responsábel de 113 mortes durante o período coñecido como *The Troubles*, entre 1969 e 2001. Segundo o *Roll of Honour'' do INLA, 33 dos seus membros morreron durante o conflito

## Notas 
## Véxase tamén
### Outros artigos
Keukenhof

miniatura|Avenida de tulipáns.
miniatura|Primeiro plano.
**Keukenhof** (*"Xardín da cociña"*, en neerlandés), é un extenso parque de máis de 32 hectáreas situado entre as localidades surholandesas de Lisse e Hillegom, nos Países Baixos. Tamén é coñecido como o *Xardín de Europa*.

## Características
Posúe unha importante colección de flores e híbridos de diferentes especies, invernadoiros (onde se venden flores, bulbos e sementes), muíños antigos, lagos, fontes e grandes paseos. Todo o complexo ten un belo tratamento artístico polo que as flores e os lagos se converten na base das súas inmensas avenidas.

Os terreos do parque atopábanse dentro das posesións da nobre Xacoba de Baviera e dise que foi ela mesma quen o bautizou con ese nome, nun dos seus habituais paseos pola zona, ao identificar o cheiro das herbas e especias coa cociña do seu palacio. Trala súa morte os terreos pasaron a mans de ricas familias de comerciantes que, conscientes do seu atractivo, no ano 1840 encargaron a diversos pintores paisaxistas un primeiro deseño do que sería o futuro parque. Para iso os autores inspiráronse fortemente no estilo inglés imperante da época e utilizaron as flores como elemento esencial do deseño.

O parque atópase subdividido en catro grandes zonas que toman nome da familia real holandesa dos Orange:

* Pavillón Oranje Nassau.
* Pavillón Guillerme Alexandre.
* Pavillón Raíña Beatriz.
* Pavillón Raíña Xiana.

A entrada ao complexo é de pagamento. A súa visita é moi recomendable durante os quince días centrais do mes de maio (aínda que adoitan abrir oito semanas ao ano, entre mediados de marzo e finais de maio), que é cando os campos de tulipáns están en floración. Existen estacións nas localidades de Haarlem e Leiden que dispoñen de autobuses turísticos para chegar a el.

## Galería

Ficheiro:Kuekenhoff_001.jpg
Ficheiro:Kuekenhoff_002.jpg
Ficheiro:Kuekenhoff_003.jpg
Ficheiro:Kuekenhoff_007.jpg
Ficheiro:Kuekenhoff_009.jpg
Ficheiro:Kuekenhoff 006.jpg
Ficheiro:Keukenhof windmill.jpg
Ficheiro:Kasteel keukenhof.jpg

## Véxase tamén 
### Ligazóns externas 
* Páxina oficial do parque
* Información sobre a visita a Keukenhof
* Foto aérea (Google Maps) 
* Fotos do parque de Keukenhof